घोटाले की जांच हुई तो मुखिया समेत ठेकेदार भी नपेंगे
बिरनीप्रखंड में सोलर लाइट में गड़बड़ी इस कदर हुई है कि अगर निःस्वार्थ भाव से जांच हुई तो मुखिया समेत ठेकेदार सभी लोगों पर कार्रवाई तय है। अब देखना यह है कि सोलर घोटाला की जांच कब तक चलती रहेगी। सोलर घोटाला मामले को दबते देख एक बार फिर से लोगों में उबाल देखा जा रहा है। लोगों ने जिला प्रशासन से जांच करने की मांग की है। बता दें कि सोलर घोटाला के मामले को दैनिक भास्कर ने बीते 9 फरवरी के अंक में प्रमुखता से प्रकाशित किया था। बता दें कि बिरनी प्रखंड में पंसस के फंड से सोलर लाइट लगाई गई है। लेकिन संवेदक की ओर से सभी नियम-कानून को ताक पर रखते हुए कमजोर सोलर लाइट को लगाया गया है। प्रखंड कार्यालय बिरनी में संवेदक ने एग्रीमेंट में लिखा है कि पंसस के फंड से लगने वाला सोलर 100 वाट का होगा। लेकिन संवेदक ने मात्र 65 वाट का सोलर लगाया है। बैट्री 80 एम्पियर का लगाना था लेकिन 35 एम्पियर का लगाया गया है। सोलर खम्भा जीआई मार्का का लगाना था। लेकिन लोकल पाइप को लगाया गया है। यानी कुल मिला कर कहा जाए तो सिर्फ गड़बड़ी ही गड़बड़ी की गई है। लेकिन हैरत की बात तो यह है कि इन सभी वस्तुओं की खरीदारी को लेकर सर्वसम्मति पूर्वक क्रय समिति का भी गठन किया गया है फिर भी गड़बड़ी हुई है।
जिला परिषद की बैठक में सोलर घोटाले की आवाज उठाई गई
सोलरघोटाला का जांच निःस्वार्थ भाव से हो। जांच में अधिकारी किसी का भी पक्ष लेकर सहानुभूति दर्शाएंगे तो उनके खिलाफ भी आंदोलन को तेज किया जाएगा। पंसस के ठेकेदार ने खुलेआम गड़बड़ी की है उसके ऊपर कार्रवाई हो। मामले को लेकर जिप की बैठक में आवाज उठाई गई और पुनः उठाया जाएगा। कैलाश यादव, जिप सदस्य, बिरनी।
hin_Deva hin_Deva hin_Deva hin_Deva